ઇસ્‍લામાબાદઃ વૈશાખી તહેવાર ઉજવવા માટે પાકિસ્‍તાન ગયેલી ભારતના પંજાબની શીખ યુવતિ ૩૧ વર્ષીય કિરણ બાલાએ ૧૫ એપ્રિલ ૨૦૧૮ના રોજ સ્‍થાનિક મુસ્‍લિમ યુવક સાથે લગ્ન કરી લઇ મુસ્‍લિમ ધર્મ અંગીકાર કરી લીધો હતો. તથા પોતાના વીઝાની મુદત ૩૧ એપ્રિલના રોજ પૂરી થતી હોવાથી આ મુદત વધારી આપવા સ્‍થાનિક દૂતાવાસને અરજી કરી હતી. તથા ભારત પરત ફરવામાં જાનનું જોખમ હોવાનું જણાવ્‍યુ હતુ. સાથોસાથ લાહોર હાઇકોર્ટમાં પણ આ મુદે દાદ માંગી હતી. જેના અનુસંધાને આ યુવતિના વીઝા ૬ માસની મુદત માટે વધારી આપવાની જોગવાઇ અંગે તપાસ કરવા હાઇકોર્ટએ સ્‍થાનિક ગૃહ મંત્રાલયને હુકમ કર્યો છે. તેવું સમાચાર સૂત્રો દ્વારા જાણવા મળે છે.